钦定古今图书集成/明伦汇编/官常典/第602卷 > 梁观
## 钦定古今图书集成/明伦汇编/官常典/第602卷 > 梁观

按《太平府志》：“观字大用。为人廉公方正，勤学善大书。
与李衡交。衡有妻妾，欲远行，一日夜恐盗伺之，乃要
观止其书舍。一夕燃灯读书达旦。他事多类此。洪武
间，由府庠贡入监，除吏科给事中，升四川按察司佥
事，调广东按察司佥事，分巡潮州。廉介刚果，决狱如
神。会天时久旱，观斋沐祷神，雨下如注，没于官。潮人”
思之，塑像于韩山书院，屡示灵异。同乡谢孚为监察
御史，领兵平《百家畬》，宿行台，隶卒见观游魂于月夜，
孚具牲醴祭奠。后凡有捷，先梦示之，精爽不迷，潮人
有祈辄应。